Afhending viðurkenninga fyrir 100 dollara framlag og hærra á hvern félaga til Rotary Foundation . Garðar Eiríksson , fyrrv. umdæmisstjóri , Inga Þöll Þórgnýsdóttir , forseti Rkl . Akureyrar , Sigurbjörn J. Gunnarsson , forseti Rkl . Reykjavík Breiðholt , Þórunn Kristjánsdóttir , forseti Rkl . Reykjavík Grafarvogur , Konráð A. Lúðvíksson , forseti Rkl . Keflavíkur og Anna Stefánsdótttir , umdæmisstjóri . Í ársskýrslu íslenska Rótarýumdæmisins , sem Garðar Eiríksson , fráfarandi umdæmisstjóri , lagði fram og kynnti á umdæmisþinginu í Kópavogi , kemur fram að alls hafi framlög íslensku rótarýklúbbanna og einstakra félaga til Rótarýsjóðsins , Rotary Foundation , á starfsárinu 2018 - 19 numið 41.672 USD , þar af í Annual Fund 27.548 USD og í Polio Plus 14.124 USD . Á umdæmisþinginu afhenti Garðar fánaviðurkenningar alþjóðaforseta Rótarý fyrir hæstu framlög klúbba í Rótarýsjóðinn , Annual Fund , 2018 - 2019 . Rkl . Keflavíkur hlaut heiðursviðurkenningu fyrir að hafa gefið 100 USD fyrir hvern félaga í klúbbnum auk einstalingsbundinna framlaga klúbbfélaga að upphæð 100 USD eða meira . Aðrir klúbbar í efstu sætum , með 100 USD á hvern félaga eða meira , voru : Rkl . Reykjavík Grafarvogur í 1. sæti , Rkl . Reykjavík Breiðholt í 2. sæti og Rkl . Akureyrar í 3. sæti . Þá voru ennfremur veittar viðurkenningar fyrir framlög til Polio Plus sjóðsins . Klúbbarnir sem lögðu mest af mörkum til hans voru Rkl . Borgir Kópavogi í 1. sæti , Rkl . Keflavíkur í 2. sæti og Rkl . Selfoss í 3. sæti . Viðurkenningar fyrir hæstu framlög klúbba til Polio Plus sjóðsins . Garðar Eiríksson , Þórarinn Sólmundarson , forseti Rkl . Selfoss , Konráð A. Lúðvíksson , forseti Rkl . Keflavíkur , Guðlaug Rakel Guðjónsdóttir , forseti Rkl . Borgir Kópavogur og Anna Stefánsdóttir .